Íslykill

Íslykill er ný innskráningarleið sem er í þróun hjá Þjóðskrá Íslands og mun leysa veflykil ríkisskattstjóra af hólmi sem innskráningarleið hjá Ísland.is.

Tilgangur með Íslykli er að eigendur geti komist inn á lokaðar, einstaklingsmiðaðar síður stofnana, sveitarfélaga, félagasamtaka og fyrirtækja.

Við fyrstu innskráningu með Íslykli er notandi beðinn að breyta lyklinum og gefa upp farsímanúmer og netfang. Farsímanúmer og netfang er notað þegar þörf er á auknu öryggi.

Tilgangur með skráningu farsíma er að tryggja viðbótaröryggi þegar veittur er aðgangur að viðkvæmari upplýsingum. Þá eru send smáskilaboð í farsímann.

Tilgangur með skráningu netfangs er að geta komið til eiganda mikilvægum skilaboðum sem varða öryggi Íslykilsins og öðrum mikilvægum ábendingum og upplýsingum.

Hvað er Íslykill?

Kennitala og lykilorð. Við fyrstu innskráningu með nýjum Íslykli er eigandi lykilsins beðinn að breyta honum.

Nýja lykilorðið þarf að vera „sterkt“, þ.e. lágmark 10 stafir og blanda af bókstöfum, tölustöfum og táknum. Íslenskir stafir eru leyfðir. Ekki er gerður greinarmunur á há- og lágstöfum.

Hver fær Íslykil?

Fólk og fyrirtæki. Ekkert aldurstakmark er á Íslykli.

Heimild: Þjóðskrá Íslands